**201130**

**Энн Шайбер**

***«Содан кейін Иса құдайы сыйлықтарға арналған сандықтардың қарсы бетіне отырып, жұрттың оған қалай ақша салғанын бақылады. Көптеген байлар молынан салды. Ал келген бір бейшара жесір әйел жалпы құны төрт тиындық екі бақырды салды.»***

***(Марқа 12: 41-42)***

Энн Шайбер - өмір бойы өзін өзі қамтасыз еткен жалғызбасты, қысқа бойлы әйел болған. Оның, жөндеуді қажет ететін кішкентай пәтері бар еді. 1930 жылдардың басында кең таралған экономикалық дағдарыстың құрбаны ретінде Энн аз зейнетақысымен және үкіметтің төлемдерімен өмір сүрді. Ол киімге ақша ешқашан құртпайтын. Жақын достары жоқ, ол нағыз дәруіш (отшельник) сияқты көрінді. Мемлекеттік қызметтегі жылдарында, оның қызметі ешқашан жоғарыламаған. Тек бір рет қана, оның жалақысы кішкене ғана көтерілген болатын.

Көршілері, оның күнделікті кітапханаға баратындығын көрді. Бірақ оның әрдайым «Уолл-стрит» қаржылық журналын басынан аяғына дейін оқитынын кітапханашыдан басқа ешкім білмеді. Бұл әйелдің қаншалықты керемет екенін тек бір адам білген - оның биржа маклері, оның көзінше, Эннің 5000 доллар номиналды салымы жиырма екі миллионға дейін көтерілді.

Қайтыс болғаннан кейін, ол өзінің барлық байлығын, өзі оқымаған және тіпті ешқашан ішінде болып көрмеген жергілікті еврей университетіне қалдырды. Ақшасын сол жерге қалдырған себебі – өзінің шығу тегімен бірдей адамдарға көмектескісі келді, олардың кемсітушілігіне жол бергісі келмеді.

Ол қайтыс болғанда, адамдар: «Ол осындай байлыққа қалай қол жеткізді?» - деп сұрады. Жауабы мынада: Энн өзінің жеке мүдделері мен тілектерін ешқашан ойлаған жоқ, қайта, жоғары өнімді компаниялар мен корпорацияларға ақшасын салған. Ол барлық капиталын жаңа акциялар сатып алуға жұмсады. Бірақ оның мұндай жетістікке жетіп, байып кеткеніне ғана қызығушылық танытқан адамдар оның қайғылы өміріндегі маңызды ерекшелікті жіберіп алды.

Эннді басқалардан жақсырақ білетін оның биржа маклері, бірде: «Ол өте ақылды және өте бақытсыз еді, егер ол тірі кезінде ақшасын қайырымдылыққа беріп, оның ақшасының басқаларға қандай пайда әкелгенін білгені әлдеқайда жақсы болар еді.» - деп айтқан.